
Lingua xavanesa 


Na Galipedia, a Wikipedia en galego. 

O xavanés^ é a lingua que se fala principalmente nas 
zonas central e oriental da illa de Xava, en Indonesia, 
empregado aproximadamente por unhas 75 500 000 
persoas. O xavanés pertence á familia austronesia; polo 
tanto, está relacionado co bahasa indonesio e o malaio. 
Moitos falantes de xavanés tamén usan bahasa indonesio 
como lingua oficial e de negocios. 

O idioma xavanés pertence á subrama súndica da rama 
malaio-polinesia occidental, a cal á súa vez é unha rama 
da sub-familia malaio-polinesia da familia austronesia. É 
unha lingua próxima ao malaio, ao sondanés, ao madurés, 
ao balinés e, en menor medida, a varias linguas de 
Sumatra e Borneo. 


Fóra de Indonesia existen grandes comunidades de 
falantes de xavanés en países veciños como: Timor 
Oriental, Malaisia, Singapur, Australia, Taiwán e Hong 
Kong na China. Tamén hai comunidades de falantes en 
Surinam, Nova Caledonia e Países Baixos. 

O xavanés é falado na parte central e leste da illa de 
Xava, así como na costa norte de Xava Occidental. En 
Madura, Bali, Lombok e a rexión de Sunda é utilizado 
como lingua literaria. Foi a lingua da corte en 
Palembang, na provincia de Sumatra do Sur, até que o 
palacio foi saqueado polos neerlandeses a finais do 
século XVIII. 

O xavanés pode ser considerado como unha das linguas 
clásicas do mundo, cunha vasta literatura que abrangue 
máis de doce séculos. Os estudosos dividen a historia da 
lingua xavanesa en catro etapas diferentes: 

■ Antigo xavanés (desde o século IX) 

■ Xavanés medio (desde o século XIII) 

■ Novo xavanés (desde o século XVI) 

■ Xavanés moderno (desde o século XX) 

(esta clasificación non é usada 
universalmente) 

O idioma é escrito utilizando a escritura xavanesa (descendente da escritura brahmánica da India), a 
escritura arabo-xavanesa, o alfabeto árabe e o alfabeto latino. Aínda que non é o idioma oficial de ningún 
país, é a lingua austronesia con máis falantes nativos. É falada por aproximadamente 80 millóns de persoas. 


Xavanés 

Basa Jawa, Basa Jawi 

Falado en: 

Indonesia (Xava), 

Timor Leste, 

Malaisia Peninsular, 

Nova Caledonia, 

Suriname 

Total 

de falantes: 

80 millóns 

Posición: 

12 

Familia: 

Austronesia 


Malaio-Polinesia 

Malaio-Polinesia 

Occidental 


Xavanés 

Escrita: 

Escritura xavanesa, Latino 


Estatuto oficial 

Lingua oficial 

de: 

Non é oficial 


Códigos de lingua 

ISO 639-1: 

jv 

ISO 639-2: 

jav 


















Polo menos o 45% da poboación de Indonesia á de orixe xavanesa. Por tal razón, o xavanés tivo un 
importante papel no desenvolvemento do indonesio, lingua nacional de Indonesia, un dialecto do malaio. 


r 

Indice 

Dialectos 

Notas 

Véxase tamén 

Outros artigos 
Ligazóns externas 


Dialectos 


Existen tres grupos principais de dialectos do xavanés: o xavanés occidental, xavanés oriental e xavanés 
central. As diferenzas entre estes grupos dialectais son fundamentalmente a pronunciación e, en menor 
medida, o vocabulario. Todos os dialectos xavaneses son máis ou menos mutuamente intelixibles. 

A variante de Xava Central, baseada na forma de Surakarta (e tamén en certo grao na de Yogyakarta), é 
considerado como o dialecto xavanés máis "culto", polo que o xavanés estándar inspírase neste dialecto. 
Estas dúas cidades son as sedes dos catro principados xavaneses, herdeiros do Sultanato de Mataram, que 
unha vez reinou a case totalidade de Xava, como tamén fóra desta. 

Notas 


1. Definicións no Dicionario da Real Academia Galega (http://academia.gal/d¡cionario/-/termo/bus 
ca/xavanés) e no Portal das Palabras (http://portaldaspalabras.gal/dicionario/procura/xavanés) 
para xavanés. 


Véxase tamén 


Outros artigos 

■ Banyumasan 



Existe unha versión da 
Wikipedia en Lingua 
xavanesa 


Ligazóns externas 

■ Javanese Writing System (http://www.omniglot.com/writing/javanese.htm) 

■ Ethnologue report on Javanese (http://www.sil. org/iso639-3/documentation.asp?id=jav) 

